laion/Wikipedia-Exotic huggingface dataset:
מעבר האפנר

מעבר האפנר (באנגלית: Haffner Pass) הוא מעבר הרים בכיוון צפון-מזרח - דרום-מערב, בין קרחון גילברט לבין הדום הקרח מוצרט, בצפון האי אלכסנדר, שבאנטארקטיקה. המעבר מתנשא לגובה של 500 מטרים מעל פני הים. המעבר נסקר על ידי הסקר האנטארקטי הבריטי (אשר חקר את אנטארקטיקה בין השנים 1975–1977). שמו של מעבר ההרים ניתן לו בשנת 1980 על ידי הוועדה המייעצת לשמות אנטארקטיים של בריטניה. המעבר נקרא על שמה של סימפוניית האפנר מאת המלחין האוסטרי וולפגנג אמדאוס מוצרט; וזאת בדומה לאתרים נוספים בסמוך שנקראו על שמו של מוצרט ויצירותיו- ובהם נונאטאק פיגארו, והדום הקרח מוצרט). מעבר האפנר באתר הסקר הגאולוגי של ארצות הברית מעבר האפנר באתר הגאזט האנטארקטי של ממשלת אוסטרליה מעבר האפנר באתר הגאזט האנטארקטי המשווה SCAR של ממשלת אוסטרליה תצלום לוויין של אזור מעבר האפנר מעבר האפנר באתר mindat.org מידע גאוגרפי והיסטורי
הדום הקרח מוצרט

הדום הקרח מוצרט (באנגלית: Mozart Ice Piedmont) הוא הדום קרח, בחוף המערבי של אלכסנדר האי, אנטארקטיקה. אורכו של הדום הקרח 110 קילומטרים (בכיוון צפון-מערב - דרום-מזרח), ורוחבו (שיא רוחבו) 28 קילומטרים. הדום הקרח מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי סקר שטחי חסות איי פוקלנד בשנת 1960. שמו של הדום הקרח ניתן לו על ידי הוועדה המייעצת לשמות אנטארקטיים של בריטניה. הדום הקרח נקרא על שמו של המלחין האוסטרי וולפגנג אמדאוס מוצרט; וזאת בדומה לאתרים נוספים באזור שנקראו על שמו של מוצרט ויצירותיו, ובהם נונאטאק פיגארו, ומעבר האפנר. • M. Braun, A. Humbert, and A. Moll, Changes of Wilkins Ice Shelf over the past 15 years and inferences on its stability, The Cryosphere, 3, 41–56, 2009 www.the-cryosphere.net/3/41/2009/ הדום הקרח מוצרט באתר הסקר הגאולוגי של ארצות הברית הדום הקרח מוצרט באתר הגאזט האנטארקטי המשווה SCAR של ממשלת אוסטרליה תצלום לוויין של אזור הדום הקרח מוצרט גאזט השמות האנטארקטיים הרשמי של ארצות הברית מידע גאוגרפי והיסטורי מקור השם של אתרים סמוכים
Anyone (שיר של דמי לובאטו)

"Anyone" (בעברית: "כל אחד") הוא סינגל שהוקלט על ידי הזמרת-יוצרת האמריקאית דמי לובאטו. השיר יצא לאור ב-26 בינואר 2020, על ידי חברת התקליטים איילנד רקורדס והוליווד רקורדס, כסינגל מתוך האלבום Dancing with the Devil... the Art of Starting Over. לובאטו החלה להקליט את "Anyone", לאחר שהכריזה כי החלה את העובדת על אלבום הבא שלה. לובאטו ציינה ואמרה, "בזמן שהקלטתי אותו, כמעט הקשבתי ושמעתי את המילים האלה כזעקה לעזרה [...] אני אפילו חושבת שהקלטתי את זה במצב נפשי בו הרגשתי כאילו הייתי בסדר, אבל ברור שלא הייתי". כעבור ארבעה ימים לאחר הקלטת הסינגל ב-24 ביולי 2018, הוכרז כי לובאטו סבלה ממנת יתר ואושפזה במשך שבועיים. כאשר הייתה בבית החולים, היא נזכרת במחשבה "אם יש אי פעם רגע שאחזור מזה, אני רוצה לשיר את השיר הזה." לובאטו חשפה לראשונה את שם הסינגל במהלך ריאיון עם שיין לואו בתחנת רדיו "Beats 1" של אפל מיוזיק ב-24 בינואר 2020, הכריזה שתבצע אותו בטקס פרסי גראמי ה-62. "Anyone" הוא סינגל בסגנון בלדת פסנתר. בריאן רולי מפורבס פתח את מילות השיר על "תחושת הבידוד והייסורים" של הזמרת, כפי שמוצג במקהלה, "מישהו, אנא שלח לי מישהו / לורד, האם יש מישהו? / אני צריך מישהו". ב-14 בינואר 2020, האקדמיה הלאומית לאמנויות ומדעי ההקלטה הודיעה במדיה החברתית כי לובאטו תופיע בטקס טקס פרסי גראמי ה-62. לובאטו אישרה את החדשות בחשבון האינסטגרם שלה, ואמרה כי "אמרתי לך כבר שבפעם הבאה שתשמעו ממני אני אשיר לכם". פרסומים כמו בילבורד ורולינג סטון העירו שזו תהיה ההופעה החיה הראשונה שלה כבר כמעט שנתיים, בעקבות מנת יתר שלה ביולי 2018. עשרה ימים אחר כך, לובאטו הודיעה במהלך ריאיון עם שיין לואו בתחנת רדיו "Beats 1" של אפל מיוזיק כי היא תבצע את "Anyone". על ההופעה היא אמרה, "אני רק רוצה לעלות לשם ולספר את הסיפור שלי. יש לי שלוש דקות לעשות זאת. אז אני פשוט אעשה את הטוב ביותר שאני יכולה. וזה רק מספר שבריר של הסיפור שלי, אבל זה עדיין קצת, וזה מספיק כדי להציג את העולם איפה הייתי. מידע על השיר "Anyone" באתר AllMusic מידע על היצירה "Anyone" באתר Discogs מילות השיר "Anyone" באתר Genius סרטון השיר "Anyone" באתר יוטיוב מידע על השיר "Anyone" באתר ספוטיפיי דמי לובאטו, ביבי באורלי, ג'יי מון, דייון אלכסנדר Demi Lovato says new song 'Anyone' was a 'cry for help' before overdose, ew (באנגלית) Demi Lovato Shares The Powerful Meaning Behind Her New Song: “It Was A Cry For Help”, refinery29 (באנגלית) Demi Lovato 'Stable' After Being Hospitalized Following Apparent Overdose: Source, people (באנגלית) Demi Lovato Begs for Help in New Single Written Days Before 2018 Overdose: Read the ‘Anyone’ Lyrics, usmagazine (באנגלית) Demi Lovato Captivates At The 2020 Grammys With Powerful New Song ‘Anyone’, forbes (באנגלית) Demi Lovato's Performing at the 2020 Grammy Awards and We Are Not Ready, billboard (באנגלית) Demi Lovato will perform at the 2020 Grammys for first live appearance since overdose, ew (באנגלית) Demi Lovato Wrote New Grammys Song Four Days Before Her Overdose, rollingstone (באנגלית) Anyone - Single de Demi Lovato (בMexican Spanish), נבדק ב-2020-03-10 Singles To Radio, The Music Network Anyone (Live From The 62nd GRAMMY ® Awards) - Single by Demi Lovato (באנגלית אמריקאית), נבדק ב-2020-04-20
חץ ברבנט

חץ ברבנט (בהולנדית: Brabantse Pijl) הוא מרוץ אופני כביש חד-יומי שמתקיים בבלגיה מאז 1961 במחוז פלמיש ברבנט. המרוץ הוא בדרג 1.Pro בסבב ה-UCI ProSeries. המרוץ נוצר בשנת 1961 ואז נוצח על ידי פינו קראמי המקומי. המנצח הראשון במרוץ שהוא לא בלגי הגיע שלוש שנים אחרי, ארנלדו פיאמבנצ'ו מאיטליה. שיאן הניצחונות במרוץ הוא אדוויג ואן הוידונק, שניצח ארבע פעמים (1987, 1991, 1993, 1995). ב-2011, המרוץ השתדרג ועלה לדרג ה-1.HC, הדרג השני בחשיבותו למרוצים בעולם, שכיום נקרא UCI Pro Series. עקב העובדה שהמרוץ נערך לצד קלאסיקות ומרוצים חד יומיים אחרים בכירים בהולנד או בבלגיה באפריל, הוא זוכה לפופולריות ולרוב רוכבים בכירים משתמשים במרוץ הזה כהכנה למרוצים הבולטים יותר. מדיה וקבצים בנושא חץ ברבנט בוויקישיתוף אתר האינטרנט הרשמי של חץ ברבנט
Sober (שיר של דמי לובאטו)

"Sober" (בעברית: פיקחת) הוא סינגל שהוקלט על ידי הזמרת-יוצרת האמריקאית דמי לובאטו. השיר יצא לאור ב-21 ביוני 2018, על ידי חברת התקליטים איילנד רקורדס והוליווד רקורדס, כסינגל שלא מתוך אלבום. עם יציאתו נכנס השיר אל המקום ה-47 במצעד הבילבורד הוט 100. השיר נכתב והוקלט במהלך שנת 2018. לובאטו אף חשפה בראיון כיצד פעלה בעת כתיבת השיר, תוך ששיתפה כיצד השיר נכתב ובאיזו צורה הוא נכתב. היא אף אמרה "אני מרגישה שיצרנו מקום בטוח בשביל שהשיר הזה יקרה וייצא לאור". לובאטו ביצעה לראשונה את השיר במהלך המופע שלה ברוק בריו בליסבון, ב-24 ביוני 2018. היא פרסמה קטעים מההופעה החיה, תוך שפרסמה בטוויטר שלה כי: "הלילה עליתי על הבמה כאדם חדש עם חיים חדשים". לאחר מכן, ביצעה את השיר במהלך סיבוב ההופעות "Tell Me You Love Me World Tour", שהתקיים בסמוך לצאת אלבום האולפן השישי שלה, Tell Me You Love Me. גרסה בליווי תזמורת של השיר עובדה ונעשתה על ידי המלחין אלפרדו סיריקה. מידע על היצירה "Sober" באתר מיוזיק בריינז מידע על הסינגל "Sober" באתר מיוזיק בריינז סרטון השיר "Sober" באתר יוטיוב טושאר אפטה, מארק לאנדון Sober - Single by Demi Lovato (באנגלית אמריקאית), נבדק ב-2020-02-01 Demi Lovato Chart History, Billboard Revealed: The Australian songwriter behind the Zayn ft. Nicki Minaj track, The Industry Observer, ‏2018-11-16 (באנגלית) Demi Lovato vai às lágrimas ao cantar 'Sober' no Rock in Rio Lisboa, Quem (בפורטוגזית) Jessica Sager, Demi Lovato cries performing ‘Sober’ for the first time, Page Six, ‏2018-06-25 (באנגלית) Sullivan, Caroline (2018-06-26). "Demi Lovato review – candour and bloodletting, teen-pop style". The Guardian (באנגלית בריטית). ISSN 0261-3077. נבדק ב-2020-02-01. Gig Junkies » Blog Archive » Demi Lovato at Birmingham Arena, UK – 29th June 2018 Gold & Platinum, RIAA (באנגלית) Demi Lovato - Sober, BPI
קלייר-הופ אשיטי

קלייר-הופ נאא ק. אשיטי (באנגלית: Clare-Hope Naa K. Ashitey; נולדה ב-12 בפברואר 1987) היא שחקנית אנגלייה. אשיטי נולדה ברובע אנפילד לטינה ופול, שניהם ילידי גאנה. יש לה אחות ואח מבוגרים ממנה. היא למדה בבית ספר יסודי בברימסדאון, ואחר כך התחנכה בבית הספר The Latymer באדמונטון שבצפון לונדון. במקביל למדה משחק בבית הספר המרכזי לאומנויות הבמה (Centre Stage School of Performing Arts) בסאותגייט שבלונדון. ב-2009 סיימה לימודי אנתרופולוגיה בבית הספר ללימודי המזרח ואפריקה (School of Oriental and African Studies). ב-2006, בין סיום בית הספר והלימודים באוניברסיטה, עשתה הפסקה כדי להופיע בסרט הקולנוע "הילדים של מחר". ב-2018 כיכבה אשיטי בסדרת הדרמה המקורית של נטפליקס "שבע שניות". קלייר-הופ אשיטי, ברשת החברתית אקס (טוויטר) קלייר-הופ אשיטי, במסד הנתונים הקולנועיים IMDb (באנגלית) קלייר-הופ אשיטי, באתר AllMovie (באנגלית) קלייר-הופ אשיטי, במסד הנתונים הקולנועיים KinoPoisk (ברוסית) "Claire-Hope Ashitey plays Kee in The Children of Men". Sadibey. 2006. אורכב מ-המקור (doc) ב-16 במרץ 2012. נבדק ב-25 במרץ 2010. {{cite web}}: (עזרה) Davis, Anna (4 בספטמבר 2006). "I'd rather study law says rising film star". London Evening Standard. ES London. אורכב מ-המקור ב-8 ביולי 2010. נבדק ב-25 במרץ 2010. {{cite news}}: (עזרה) "Theatre - Off West End: Brief Encounter With ... Clare-Hope Ashitey". What's On Stage. 25 באוקטובר 2009. אורכב מ-המקור ב-10 בפברואר 2010. נבדק ב-25 במרץ 2010. {{cite web}}: (עזרה) "Netflix Crime Drama 'Seven Seconds' Taps 'Children of Men' Actress to Star (Exclusive)". The Hollywood Reporter (באנגלית אמריקאית). 15 בדצמבר 2016. נבדק ב-12 בינואר 2017. {{cite news}}: (עזרה)
The Platinum Collection (אלבום של אלישה קיז)

The Platinum Collection הוא מארז תקליטורים הראשון של הזמרת-יוצרת האמריקאית אלישה קיז. מארז התקליטורים יצא לאור ב-4 במאי 2010, על ידי חברות תקליטים ג'ייב רקורדס וג'יי רקורדס. עם יציאתו נכנס האלבום אל המקום ה-20 במצעד האלבומים הבריטי. מארז התקליטורים מכיל בתוכו את אלבום הבכורה של קיז Songs in A Minor, שיצא בשנת 2001, את אלבום האולפן השני שלה The Diary of Alicia Keys, שיצא בשנת 2003, ואת אלבום האולפן השלישי שלה As I Am, שיצא בשנת 2007. איגוד תעשיית ההקלטות הבריטי העניק למארז התקליטורים את תואר הכסף על מכירות של למעלה מ-60,000 עותקים במדינה. Alicia Keys - The Platinum Collection, Discogs (באנגלית) Artists, www.officialcharts.com Alicia Keys - Songs In A Minor, Discogs (באנגלית) Alicia Keys - The Diary Of Alicia Keys, Discogs (באנגלית) Alicia Keys - As I Am, Discogs (באנגלית) "British album certifications – Alicia Keys – The Platinum Collection". British Phonographic Industry. June 5, 2015. Retrieved August 17, 2015. Select albums in the Format field. Select Silver in the Certification field. Type The Platinum Collection in the "Search BPI Awards" field and then press Enter. The Platinum Collection - Alicia Keys | Songs, Reviews, Credits, AllMusic (באנגלית)
איגוד אוניברסיטאות חבר העמים הבריטי

איגוד אוניברסיטאות חבר העמים הבריטי (באנגלית: The Association of Commonwealth Universities, בראשי תיבות: ACU) היא רשת האוניברסיטאות הבין-לאומית הראשונה והוותיקה בעולם, שהוקמה בשנת 1913 במטרה לקדם ולספק פורום לאוניברסיטאות לשתף מידע, ידע ורעיונות לרווחת יחידים וחברות. ברשת חברים 505 מוסדות מחמישים מדינות מחבר העמים הבריטי. הרשת מנהלת מלגות, מספקת מחקר ומנהיגות אקדמית בנושאים במגזר ומקדמת שיתוף פעולה בין אוניברסיטאות. התאחדות אוניברסיטאות חבר העמים מנוהלת על ידי מוסדות החברים בה באמצעות מועצה נבחרת. חברי המועצה משמשים גם כנאמני האגודה. מועצת האיגוד מורכבת ממקסימום 23 חברים: 20 חברי מועצה נבחרים, שני חברי מועצה מנהלים וגזבר. הארגון מקיים שיתוף פעולה בינלאומי עם מוסדות וקרנות ברחבי העולם. חזון הארגון מתואר בתוכנית האסטרטגית - 'הדרך ל־2030' המתאר פתרון אתגרים גלובליים רק באמצעות שיתוף פעולה בינלאומי, ומחויבות קולקטיבית להשגת יעדים לפיתוח בר-קיימא של האו"ם באמצעות השכלה גבוהה. בשנת 1912 קיבלה אוניברסיטת לונדון את היוזמה להרכיב 53 נציגים של אוניברסיטאות בלונדון לקיים קונגרס אוניברסיטאות של האימפריה הבריטית. הם החליטו שהם צריכים "לשכת מידע". ענייניה ינוהלו על ידי ועדה המייצגת אוניברסיטאות בבית ומחוצה לה. בשנת 1913 נפתח המשרד כלשכת האוניברסיטאות של האימפריה הבריטית. הם התאגדו ברישיון מועצת המסחר (אנ') בשנת 1919 וקיבלו מענק של 5000 ליש"ט להפעלת משרדים, מתוך הבנה שאוניברסיטאות האימפריה יממנו את תחזוקתה. בשנת 1948 שונה השם לאיגוד האוניברסיטאות של חבר העמים הבריטי, ובשנת 1963 הוא שינה לשמו הנוכחי. אוניברסיטאס 21 ברית האוניברסיטאות האסיאתיות ברית פלוס הברית הבינלאומית לאוניברסיטאות מחקר הברית העולמית של אוניברסיטאות טכנולוגיות התאגדות אוניברסיטאות האוקיינוס השקט רשת אוניברסיטאות עולמית רשת אוניברסיטאות מטאריקי מדיה וקבצים בנושא איגוד אוניברסיטאות חבר העמים הבריטי בוויקישיתוף אתר האינטרנט הרשמי של איגוד אוניברסיטאות חבר העמים הבריטי (באנגלית) (באנגלית) איגוד אוניברסיטאות חבר העמים הבריטי, ברשת החברתית פייסבוק איגוד אוניברסיטאות חבר העמים הבריטי, ברשת החברתית אקס (טוויטר) איגוד אוניברסיטאות חבר העמים הבריטי, ברשת החברתית אינסטגרם איגוד אוניברסיטאות חבר העמים הבריטי, ברשת החברתית LinkedIn איגוד אוניברסיטאות חבר העמים הבריטי, באתר פליקר ACU, Our members. ACU, About us, Governance. ACU, About us, The road to 2030 (אורכב 28.01.2020 בארכיון Wayback Machine).
אריה טויבר

אריה טויבר (1871–1932) היה ביבליוגרף וחוקר הספר העברי. נולד בטרנופול, שבגליציה. קיבל חינוך תורני. לאחר מכן למד באוניברסיטת ברלין וכן בבית מדרש לרבנים, שם היה תלמידו של פרופ' מוריץ שטיינשניידר. לאחר נישואיו התגורר במשך תקופה בעיירת חותנו זברז'. לאחר מכן עבר ללבוב ומשם לברלין. היה העורך הספרותי של השבועון האורתודוקסי "מחזיקי הדת". בשנת 1914 עלה לארץ ישראל והתיישב בירושלים. בתקופה הראשונה עבד כמורה בבית הספר של "עזרה". כשעברה הספרייה הלאומית בירושלים לרשות ההסתדרות הציונית, התקבל לספרן במוסד זה, ופעל בתפקידו זה עד מותו. ספרייתו הכילה אלפי ספרים, ביניהם ספרים יקרי מציאות ועותקים יחידים בעולם. בעיקר ריכז ספרים מדפוסי ארצות המזרח ודפוסי רוסיה ופולין. בצעירותו כתב הגהות ומילואים לספר "שם הגדולים" של החיד"א. ראשית פרסומיו הביבליוגרפיים הייתה במאסף התורני "דביר", שהתחיל להופיע בירושלים בשנת 1919. בשנת 1924 נוסד הרבעון הביבליוגרפי "קריית ספר" על ידי בית הספרים הלאומי והאוניברסיטאי וטויבר התמנה לאחד מעורכיו. הוא פרסם ב"קריית ספר" את מחקרו על דפוסי קוריץ, שהיה פרק ממחקר מקיף על דפוסי רוסיה-פולין שתכנן להוציא. במאמרו על תולדות הדפוס בארץ ישראל הוכיח בניגוד למקובל, כי הדפוס הראשון בארץ ישראל נוסד בצפת בשנת 1802 ולא ארבע עשרה שנה קודם לכן, כפי שמקובל. פרסם שורה של מאמרי ביקורת והערות ב"קריית ספר", "דביר" (התורני), "מזרח ומערב", "התור", "ירושלים" (של אברהם משה לונץ). נפטר בתחילת שנת 1932, ונקבר בבית הקברות הר הזיתים בירושלים. לאחר פטירתו הוציאה הוצאת האוניברסיטה העברית בירושלים את מאמריו ומחקריו בספר "מחקרים ביבליוגרפיים", בעריכת אברהם יערי. טויבר רכש ארכיון תעודות בכתב יד מעיזבונו של הראשון לציון הרב חיים אברהם גאגין. לאחר מותו נמסר האוסף על ידי בני משפחתו לספריה הלאומית, והוא נקרא "אוסף טויבר". אריה טויבר, מחקרים ביבליוגרפיים (עם עריכה ומבוא על ידי א. יערי), ירושלים (תרצ"ב) דוד תדהר (עורך), "ד"ר אריה טויבר", באנציקלופדיה לחלוצי הישוב ובוניו, כרך י (1959), עמ' 3615 אריה טויבר (1871-1932), דף שער בספרייה הלאומית
מגה-מיX

מגה-מיX נכתב גם מגה מיקס, מגה מיקx או מגה מיקס – כמו סינדרלה הוא אלבום מוזיקה המורכב כ-2 מחרוזות של רמיקסים משיריה של שרית חדד מאלבומיה הקודמים. בשנת 1999 שרית חדד פרצה עם האלבום כמו סינדרלה, לאחר ההצלחה הגדולה אבי גואטה החליט לקדם את האלבום ואת הזמרת והוציא את האלבום מגה מיקס, רמיקסים כאלו היו נפוצים באותה תקופה. אף על פי שהאלבום הוא אלבום רשמי של שרית חדד ונמכר כאלבום, האלבום לא נחשב במניין ספירות האלבומים של שרית חדד. האלבום יצא במאי 1999. הפקה: אבי גואטה הפצה: אבי גואטה בשיתוף הד ארצי עיבוד למגה-מיX מס' 1: דורון אלימלך וקובי חמד עיבוד למגה-מיx מס' 2: ניר אלוש וחנן דרוב עוזר הפקה: ירון אילן. האלבום מגה-מיX באתר ספוטיפיי
תרופיתקוס ברומטי

תרופיתקוס ברומטי (שם מדעי: Theropithecus brumpti) הוא מין נכחד של קוף מהמשפחה קופים בעלי זנב דומה לבבון, המשתייך לסוג תרופיתקוס, לצד המין תרופיתקוס אוסוולדי הענקי מהפליסטוקן והבבון הזנוב המודרני. הוא התקיים במהלך תקופת הפליוקן באפריקה שלפני 3.3 עד 2 מיליון שנה. המאובנים שלו התגלו בתצורת שונגורה (אנ'), על גדת נהר אומו שבאתיופיה. המאובנים כללו בעיקר שברי גולגולת ולסתות והוא הוגדר לראשונה ב-1947. קוף זה היה גדול בהרבה מקרובו ודמה לבבון, אך היה גדול יותר והזכרים הגדולים הגיעו למשקל 43.8 קילוגרם בממוצע, גדול בהרבה מבבון זנוב מודרני. בדומה לפרימטים רבים הוא היה בעל דו-צורתיות זוויגית והזכרים היו כבדים יותר מהנקבות, ואולי גם צבעוניים מהם. קוף זה כנראה נע על ארבע רגליים עם כפותיו הגדולות. הלסתות הכילו ניבים גדולים ובולטים כמו של מנדריל, שכנראה נועדו לתצוגה ולהרתעת יריבים וטורפים, אך לא לאכילת בשר. הוא ניזון בעיקר מעלים, אך באמצעות שרירי הלסת החזקים היה יכול גם לפצח אגוזים בעלי קליפה קשה. מין קוף זה חי ליד יערות סמוכים לנהרות. בהתבסס על גודל הזכרים הוא כנראה לא טיפס על עצים וחי על הקרקע בחבורות גדולות. מדיה וקבצים בנושא תרופיתקוס ברומטי בוויקישיתוף תרופיתקוס ברומטי, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
שרית חדד בקיסריה, מרוץ החיים 2009

שרית חדד בקיסריה, מרוץ החיים 2009 הוא אלבומה התשעה-עשר של שרית חדד. אלבום זה הוא מתוך הופעה חיה בקיסריה, זהו אלבום הופעה השני של שרית חדד והראשון מקיסריה. לאחר שהופיעה בקיסריה 6 פעמים ברצף, בשנת 2009 הופיעה שרית חדד שוב פעם בקיסריה והחליטו שרית חדד ואבי גואטה להוציא את ההופעה לא רק על גבי DVD, אלא גם לראשונה על גבי דיסק כפול. אף על פי שזה אלבום הופעה, זה נחשב כאלבום אולפן. באלבום יש ביצועים שנכנסו לראשונה לאלבום פיזי. האלבום וה-DVD יצאו ב-2010. שרית חדד בקיסריה, מרוץ החיים 2009 - תקליטור 1 שרית חדד בקיסריה, מרוץ החיים 2009 - תקליטור 2
פייטרו בוסלי

פייטרו בוסלי (באיטלקית: Pietro Boselli; נולד ב-3 בדצמבר 1988) הוא דוגמן איטלקי. בוסלי נולד בוונטו והחל לדגמן בגיל 6 ל-"Armani Junior", קו בגדי תינוקות וילדים של ארמני. הוא למד הנדסת מכונות ביוניברסיטי קולג' לונדון, לאחר מכן המשיך בלימודיו לתארים מתקדמים ולימד באוניברסיטה סטודנטים לתואר ראשון. ב-2014 אחד הסטודנטים שנתקל בו באוניברסיטה פרסם את תמונותיו בפייסבוק, לאחר שזכה לפרסום נרחב ברשת, הוא חתם על חוזה עם סוכנות הדוגמנות הבריטית "Models 1". הוא הופיע בין היתר במגזין הגברים GQ ועל שער המגזין הבריטי "Attitude". הוא גם לקח חלק בקמפיינים של אברקרומבי אנד פיץ' וחברת הכושר "Equinox Fitness". ב-2016 חתם על חוזה עם חברת ארמני. ב-2017 עורר סערה כאשר בעת שהיה בחופשה בפיליפינים, העלה סרטון לרשת בו הוא משתמש באדם מקומי כמשקולת אנושית, דבר הנתפס כגזעני, כאשר האדם הלבן והחזק מתייחס לאסייתים מקומיים כאל חפצו, ב-2019 עורר מחלקות נוספת שהצהיר בסרטון שהוא מוכן להתנשק עם מי שייתן לו 20 דולר. לעמוד האינסטגרם שלו יש למעלה מ-2.7 מיליון עוקבים. אתר האינטרנט הרשמי של פייטרו בוסלי פייטרו בוסלי, ברשת החברתית פייסבוק פייטרו בוסלי, ברשת החברתית אקס (טוויטר) פייטרו בוסלי, ברשת החברתית אינסטגרם פייטרו בוסלי, ברשת החברתית טיקטוק פייטרו בוסלי, סרטונים בערוץ היוטיוב פייטרו בוסלי, במסד הנתונים הקולנועיים IMDb (באנגלית) האיש שיש לו הכול: גם יפה וגם אופה גנאלוגיה מתמטית של פייטרו בוסלי, באתר פרויקט הגנאלוגיה במתמטיקה https://fashionforward.mako.co.il/news/121505/ https://news.walla.co.il/item/3058280 https://www.mako.co.il/pride-pride-eye-candy/Article-6df87fdf33a8b61027.htm ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טוניה

טוניה (בהולנדית: Tonia; נולדה ב-25 ביולי 1947) היא זמרת בלגית. טוניה נולדה בעיר אנדרלכט בבלגיה בשם ארלט אנטואן דומיניקוס, היא הופיעה על הבמה לראשונה בגיל 12. הסינגל הראשון שלה "Mon p'tit copain de vacances" יצא ב-1963, לאחר מכן הוציאה מספר סינגלים נוספים. ב-1965 הופיעה בפסטיבל המוזיקה "Songfestival von Knokke", פסטיבל שהיה נערך מדי שנה בקזינו בבלגיה. תקופה מסוימת היא הקליטה באופן קבוע גרסאות צרפתיות והולנדיות לשירים גרמנים. ב-1966 נבחרה לייצג את בלגיה באירוויזיון 1966, נערך עבורה גמר לאומי פרטי בו הוצגו ארבעה שירים המיועדים להופעה בתחרות, השיר שנבחר הוא "Un peu de poivre, un peu de sel", באירוויזיון שנערך באותה שנה בלוקסמבורג הייתה במקום הרביעי, הישגיה היווה את המיקום הגבוה ביותר של בלגיה בתחרות עד שהגיעה המדינה למקום השני ב-1978. ב-1968 ניסתה לייצג את בלגיה פעם נוספת באירוויזיון, אך לא הייתה בשני המקומות הראשונים בגמר הלאומי. ב-1973 ניסתה לייצג את גרמניה באירוויזיון, והופיעה עם שני שירים בתחרות הגרמנית אך הפסידה לגיטה הנינג. לאחר מכן התמקדה יותר בתעשיית המוזיקה הגרמנית מאשר הבלגית, ב-1981 יצא אלבומה הראשון "This Is My Day" וב-1990 יצא אלבומה השני. כשחקנית היא הופיעה במספר סרטים לטלוויזיה. הייתה נשואה פעמיים. מדיה וקבצים בנושא טוניה בוויקישיתוף טוניה, במסד הנתונים הקולנועיים IMDb (באנגלית) טוניה, באתר Last.fm (באנגלית) טוניה, באתר MusicBrainz (באנגלית) טוניה, באתר Discogs (באנגלית) טוניה, באתר Songkick (באנגלית) טוניה, באתר SecondHandSongs ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
נתנאל בנישו

נתנאל בנישו (נולד ב-1970) הוא שופט ישראלי המכהן כשופט בבית המשפט המחוזי בחיפה. בעבר כיהן כנשיא בית המשפט הצבאי בדרגת תת-אלוף. בנישו נולד בצרפת בשנת 1970 ועלה לישראל בגיל 15, בשנת 1985. בשנת 1987 סיים את לימודיו בישיבה התיכונית "בית יהודה" בכפר מימון, והחל ללמוד בישיבת בית אל. בשנת 1992 סיים לימודי משפטים באוניברסיטת בר-אילן במסגרת העתודה האקדמית. בשנת 1994 הוסמך כעורך דין לאחר תקופת התמחות בפרקליטות הצבאית. בנישו כיהן במספר תפקידים בפרקליטות הצבאית ובשנת 1998 נבחר לכהונת שופט בית משפט צבאי של ערכאה ראשונה, ומונה לנשיא תורן של בית המשפט הצבאי בחברון. בשנת 2000 סיים בהצטיינות יתרה תואר שני במשפטים בבר-אילן. בשנת 2001 מונה לסגן נשיא בית המשפט הצבאי בבית אל. במאי 2005 מונה למשנה לנשיא בית המשפט הצבאי לערעורים באזור יהודה ושומרון. בינואר 2013 החל לכהן כנשיא בית המשפט הצבאי לערעורים באזור יהודה ושומרון, וב-2022 הועלה לדרגת תת-אלוף. בספטמבר 2023 השתחרר מצה"ל. באפריל 2024 מונה לכהן בבית המשפט המחוזי בחיפה. בין השנים 2009-2019 שימש כמרצה מן החוץ במכללת שערי משפט. ב-7 באוקטובר 2019 פסק לטובת ערעור הפרקליטות כי המחבל שניסה לרצוח את נירית זמורה אך סכינו נשברה, יואשם בניסיון לרצח ועונשו יוחמר, עקב המחשבות הלאומניות שגרמו למעשה זה. ב-26 בפברואר 2020 גזר על המחבל 18 שנות מאסר. ב-5 בינואר 2020 פסק להחמיר את עונשו של המחבל שרצח את סמ"ר ינאי ויסמן, על אף היותו קטין. ב-13 בספטמבר 2021 זיכה את המחבל שהואשם ברצח בן יוסף לבנת, וביקר בחריפות את מחדליה של התביעה הצבאית בחקירת הרצח: "חקירת מותו של בן יוסף לבנת בוצעה באופן רשלני ובלתי מקצועי, שאינו עולה בקנה אחד עם הסטנדרט המינימלי המצופה מרשויות החקירה". לדבריו, "מחדליהן המהותיים של רשויות החקירה מנעו מבית המשפט להגיע לחקר האמת ולעשות דין צדק". על המשפט הפלילי באיו"ש: אשנב ומגמות ראיות חסויות וסנגורים מיוחדים בהליכי מעצר מנהלי בבהמ"ש הצבאיים באיו"ש בין קורבנות פשע לקורבנות טרור: זכויות קורבנות בבתי המשפט הצבאיים בגדה המערבית השופט נתנאל בנישו באתר הרשות השופטת. חזקי ברוך, דוקר נירית זמורה הורשע בניסיון לרצח, באתר ערוץ 7, 7 באוקטובר 2019 מאיה הורודניצ'אנו‏, 18 שנות מאסר למחבל שהורשע בניסיון רצח ב-2015: "שטוף שנאה", באתר וואלה, 26 בפברואר 2020 החלטה תקדימית: עונש המחבל הוחמר, באתר ערוץ 7, 15 בינואר 2020 כרמל דנגור, "מחדלי חקירה חמורים מנעו דין צדק": שוטר פלסטיני לא יורשע ברצח בן יוסף לבנת בשכם, באתר כאן – תאגיד השידור הישראלי, 13 בספטמבר 2021
אוסף יהודה

אוסף יהודה הוא אוסף כתבי יד עתיקים וספרים נדירים אשר השתייך לאברהם שלום יהודה ונמצא כיום בספריה הלאומית. האוסף מכיל 1400 כתבי יד, ביניהם 1186 בכתב ערבי, 363 כתבי יד בפרסית, 264 כתבי יד בטורקית עות'מאנית, 240 כתבי יד בעברית ו-5 בלטינית. באוסף גם כתבי יד בספרדית ובמספר שפות מדרום מזרח אסיה. החיבורים עוסקים במדעי האסלאם השונים, מחקרי שפה וספרות, אומנות, רפואה ומתמטיקה. הוא כולל גם מספר עותקים מעוטרים של סידורים. כתבי היד באוסף מתוארכים בין המאה התשיעית לספירה (המאה השלישית לספירה ההיג'רית) ועד למאה התשע-עשרה (המאה השלוש-עשרה לספירה ההיג'רית). האוסף מכיל גם מספר ספרים נדירים מהמהדורות הראשונות שהודפסו בין השנים 1445–1500. הפריטים הלא-אסלאמיים החשובים ביותר באוסף, הם כתביו של אייזיק ניוטון מארכיונו הפרטי. כתבים אלה שייכים למקבץ כתביו התאולוגים, אשר מגיעים ל 7500 דפים. יהודה רכש כתבים אלה במכירה פומבית בבית המכירות סותבי'ס בשנת 1936. אוסף חשוב נוסף מכיל 1100 מסמכים ממסעות נפוליון במצרים. באוסף יהודה נמצא גם אוספו הפרטי של יהודה הכולל את מכתביו, כתבי יד וספרים נדירים, עבודות מחקר, הגהותיו ויומנו האישי. אוספו של אברהם שלום יהודה הוא מהיקרים והחשובים בעזבונות שקבלה לידיה הספרייה הלאומית. בשנת 1949 החלו בני הזוג אתל ואברהם שלום יהודה לתכנן מעבר לישראל ובחינת הקמת מרכז מחקר מוסלמי- יהודי בירושלים, אשר יתבסס על אוסף על אוספו האישי. בשנת 1951 רמז יהודה על כוונתו להעביר את האוסף שברשותו ל"בית הספרים הלאומי והאוניברסיטאי".בתאריך 9.8.1951 כתב יהודה במכתב למנהל בית הספרים הלאומי, דר' קורט ורמן, שהאוסף שלו ארוז במחסן שקרוב לביתו בעיר ניו-הייבן ומוכן לשילוח לירושלים. בשל פטירתו הפתאומית של יהודה, החלה בשנת 1953 רעייתו אתל לטפל בקיטלוג הפריטים ושילוחם לירושלים. בסעודה חגיגית שנערכה לכבודה על ידי בכירים באוניברסיטה העברית, בנוכחות נשיא המדינה דאז יצחק בן-צבי, הצהירה פומבית על העברת אוספו של יהודה לבית הספרים הלאומי בירושלים. בשנת 1955 נפטרה אתל מבלי שהשלימה את תהליך הקיטלוג שבו החלה, וללא צוואה מפורשת בה היא מורה להעביר את אוספו של בעלה המנוח לבית הספרים הלאומי. כך החל מאבק משפטי ארוך בבית המשפט בקונטיקט ארצות הברית בין האוניברסיטה העברית לבין מבצע צוואתם של יהודה ואתל, אחיינו של יהודה. בסופו של המשפט בשנת 1966 פסק בית המשפט העליון לטובת האוניברסיטה העברית אשר קיבלה בשנת 1967 את האוסף לרשותה. אוסף אברהם שלום יהודה, באתר הספריה הלאומית מכתב יהודה לחתנו יצחק גודס, בתאריך 6 יולי 1949, אשר מזמין בה את יצחק לבנות את המרכז ביחד, ארכיון הספרייה הלאומית הישראלית : MS. VAR.Yah מכתב יהודה שנשלח קורט וורמאן (Curt Wormann) בתאריך בתשעה לאוגוסט 1959. Hebrew University Assn, V. Nye,148 Conn. 223 (1961)